
Robert Schumann: Fünf Stücke in Volkston

Kulcsszavak: kifejezés; karakterek; stílusok; hangulatok
Pályamunkámban a romantika zenei korszakának egyik kiemelkedő és talán legnagyobb alakjának, Robert Schumann-nak egyik legismertebb, és a csellisták között egyik legszeretettebb művével foglalkozom. Ez a mű azonban több szempontból is érdekes, köszönhetően az 5 tétel különböző karakterének. Mindegyik tétel egy külön személyiség, éppen ezért tökéletes választásnak bizonyult előadásom témájaként. A karakterek színei folyamatosan váltogatják egymást, és minden egyes tételben más és más előadási formula és hozzáállás szükséges, ezért is jelent nagy kihívást. Több tanulmány is foglalkozik ezzel a darabbal, hiszen komplex valójának köszönhetően megannyi tulajdonsággal rendelkezik, melyek mellett egy zenei szakértelemmel és kíváncsisággal rendelkezőnek nem szabad elmenni. A zenéhez a tehetség és a gyakorlásra való szorgalom mellett elengedhetetlen az adott szerző vagy darab történeti és szerkezeti hátterének ismerete is, hiszen csak akkor ismerjük meg tudjuk előadni igazán a mű mondanivalóját. A tudomány mellett akár olyan érdekességekre is rábukkanhatunk, melyek segítik a kifejezést, a zenélést, ezáltal emelhetik az előadás fényét is. Maga Schumann is egy érdekes és minden szempontból vizsgálandó személyiség volt, így egészen bizonyos az is, hogy a sorok mögött mindig találhatunk új dolgokra.



